
Vnidu k oltaru Božju 
K. Veselio 

Nazivajući tradicionalni dokoncilski rimski obred latinskom misom ’ najčešće se 
zaboravlja da je — valjda kao jedinstveni izuzetak u povijesti Zapadne Crkve —taj 
obred kod Hrvata postojao i na staroslavenskom. Ta se tisućljetna tradicija ugasila 
zajedno s latinskom nakon pokoncilske liturgijske reforme a s njome dobrim dijelom 
i dragocjena baština liturgijskog pjevanja u kojoj je pod vodstvom pjevača sudjelovao 
sav puk. 

Staroslavenski jezik, koji se upotrebljavao u obrednim tekstovima, posebno onim 
svetopisamskim, daleko je od toga da bi bio odmah i posve razumljiv onomu koji ga 
prvi put čuje, pa makar bio i obrazovan. Vjerojatno je da se taj jezik razlikovao od 
govornog jezika Hrvata i u doba kad su taj obred primili pred više od tisuću godina. 
To je tipičan primjer sakralnog jezika namijenjenog svečanoj molitvi i klanjanju tj. 
bogoslužju. Sakralni jezik se brižno njeguje u postojećoj tradiciji, njegova postojanost 
je vanjski znak postojanosti naše vjere. Udaljenost sakralnog jezika od svakodnevnog 
govora, jezika novina i časopisa ili pak suvremene literature ujedno je i štit od svo¬ 
jevoljnih manipulacija liturgijom, kojima smo često svjedoci u naše vrijeme. Samo 
jezik koji je sakralan postaje baza vrhunskih umjetničkih dostignuća na području 
himnodije a posebno svete glazbe. “Vrhunsko umjetničko ostvarenje ne trpi nikakvih 
proizvoljnosti”, nedavno je rekao filozof R. Spaemann. Iako se glazbena ostvarenja 
naše staroslavenske liturgije u svojoj dotjeranosti i savršenosti ne mogu mjeriti s 
onima na području latinske tradicije , 1 ipak treba reći da se glagoljaško pjevanje, u 
kojoj se u folklornim elementima naziru i utjecaji gregorijanskog korala, najčešće od¬ 
likuje dubokom vezom riječi i melodije te osjećajnim bogatstvom u najboljoj tradiciji 
Zapadne Crkve, kojoj je taj obred oduvijek pripadao — sadržaj liturgijskih tekstova 
bio je zajednočki! 

Činjenica da su “svetim jezikom” molile armije svetaca, poznatih i nepoznatih 
čine ga neke vrsti relikvijom, možda i više nego dijelovi odjeće koje su nosili ili čak 
dijelovi njihovog tijela koji se čuvaju u skupocjenim relikvijarima. 

Prilog koji donosim niže pokušava ilustrirati gornje misli na jednom dijelu misnog 
teksta koji je dan u originalu hrvatskom prijevodu. Bilo bi veoma poželjno što prije 
predstaviti čitav tekst nepromjenjljivih dijelova mise u takvom obliku, da se blago 
njegove duhovnosti i u tom obliku učini dostupnim hrvatskim čitateljima. 

Za razliku od ostalih evropskih naroda Hrvati su stoljećima uživali značajnu 
povlasticu: smjeli su slaviti sv. misu po rimskom obredu uz upotrebu staroslaven¬ 
skog jezika, pisanog na glagoljici. Taj se običaj sve do II Vatikanskog Sabora održao 
u dijelovima Istre, Hrvatskog Primorja i Dalmacije. Stare glagoljske crkvene knjige, 
posebno misali, bili su stoljećima vrelo hrvatske pobožnosti i kulture. 

Vojedina umjetnička djela hrvatskih skladatelja na tom području (medju njima ima i veoma 
značajnih, kao na primjer Papandopulova Muka po Ivanu) nisu naišla na širu primjenu na pros¬ 
torima glagoljaške liturgije, koja je bila snažno vezana za vrlo raznolike lokalne tradicije. 

Predstavljajući tekstove naših glagoljskih misala najčešće se uzimaju primjeri iz 
lekcionara tj. biblijskih misnih čitanja. Zaista, lekcionar zauzima volumno znatan 
dio starih misala, ali, koliko god bila važna, biblijska čitanja ne čine ni izdaleka 
centralni dio misala. Okosnicu misala čini Red Mise, a posebno dakako, njegovo 
srce, kanon ili, kako se to danas kaže, enharistijska molitva. 

U ovom ćemo prilogu prikazati početni dio mise, to su pristupne molitve i poka¬ 
jnički čin. Donosimo paralelno hrvatski i staroslavenski tekst . 2 


S. f U ime Oca i Sina i Duha Svetoga. 
P. Arnen. 

S. Pristupit ću k Božjem žrtveniku. 

P. K Bogu, koji razveseljuje 
moju mladost 

S. Sudi mi Bože i vodi moju parbu 
protiv bezbožnog naroda; izbavi 
me od nepravednih i lukavih ljudi 
P. Nijesi li Ti Bože krepost moja? 
zašto me dakle odbacuješ i zašto 
idem sjetan, dok me rastužuje 
neprijatelj? 

S. Pošalji svoju svjetlost i svoju 
istinu. Neka me izvedu na Tvoju 
svetu goru i u Tvoje šatore. 

P. I pristupit ću k Božjem 
žrtveniku, k Bogu koji razvese¬ 
ljuje moju mladost. 

S. I slavit ću Te uz kitaru, 

Bože, Bože, moj! Zašto si dakle 
žalosna, moja dušo, i zašto se 
uznemiruješ? 


S. f Va ime Otca i Sina i Duha Svetago. 
P. Arnen. 

S. Vnidu k oltaru Božju. 

P. K Bogu veselećumu 
junost moju. 

S. Sudi mi Bože, i rasudi prju moju 
ot Jezika ne prepodobna: ot človeka 
nepravedna i lastiva izbavi me. 

P. Jako ti jesi, Bože, krepost moja: 
vskuju otrinu me, i 
vskuju setuje hodju, jegda 
stužajet mi vrag? 

S. Pošli svet tvoj i istinu tvoju: 
ta me nastavista i vavedosta v 
goru svetuju tvoju i v selenja tvoja. 

P. I vnidu k oltaru Božju: 
k Bogu veselećumu 
junost moju. 

S. Ispovem se tebe v gusleh, 

Bože, Bože moj: vskuju 
priskrbna jesi, dušo moja i vskuju 
smućaješi me? 


2 Staroslavenski tekst na latinici uzet je iz Vajsovog Misala. Hrvatski tekst uzet je iz Misala za 
nedjelje i blagdane, izd. Glas Koncila Zagreb 1965, posljednjeg službenog liturgijskog obrasca, koji 
se još može usporediti s glagoljskim misalima - osim pristupnog psalma, koji je uzet iz Kniewaldovog 
misala iz 1926. Staroslavenski tekst sadrži i važnije rubrike, tj. liturgijske upute za misnika i 
poslužitelje. 

P. Uzdaj se u Boga, jer ću ga 
još slaviti: On je moje spasenje 
i moj Bog! 

S. Slava Ocu i Sinu i Duhu Svetomu. 

P. Kako bijaše na početku, tako i 
sada i vazda i u vijeke vijekova. 

Amen. 

S. Pristupit ću k Božjem žrtveniku. 

P. K Bogu, koji razveseljuje 
moju mladost. 

S.f Pomoć je naša u imenu Gospodina, 
P. Koji je stvorio nebo i zemlju. 

S. Ispovijedam se Bogu 
svemogućemu, 

blaženoj Mariji, vazda djevici, 
blaženomu Mihaelu Arkandjelu, 
blaženomu Ivanu Krstitelju 
svetim apostolima Petru i Pavlu, 
svima svetima i vama, braćo, 
da sagriješili vrlo mnogo 
mišlju, riječju i djelom: 

moj grijeh, moj grijeh, 
moj preveliki grijeh! 

Zato molim blaženu Mariju vazda 
Djevicu, 

blaženoga Mihaela Arhandjela, 
blaženoga Ivana Krstitelja, 
svete apostole Petra i Pavla, 
sve svete i vas braćo, 
da se molite za me Gospodinu 
Bogu našemu. 

P. Smilovao ti se svemogući Bog, 
Otpustio ti grijehe tvoje i 
priveo te u život vječni. 

S. Amen. 


P. Upvaj na Boga, jako ošće ispovem 
se jemu: spasenje licu mojemu, 
i Bog moj. 

S. Slava Otcu, i Sinu i Duhu Svetomu. 
Jakože be iskoni, i nine 
i vsegda: i va veki vekov. 

Amen. 

S. Vnidn k oltaru Božju. 

P. K Bogu veselećumu 
junost moju. 

Znamenujet se glagole: 

S. f Pomoć naša va ime Gospoda. 

P. Stvoršago nebo i zemlju. 

Po tom stisk ruce, priklon se 
dejet Ispoved. 

Ispovedaju se Bogu 
vsemogućumu, 
blaženej Mariji vsegda Deve, 
blaženomu Mihovilu Arhangelu, 
blaženomu Ivanu Krstitelu 
svetima Apostoloma Petru i Pavlu, 
vsern Svetim i vam, bratje: 
da sgreših zelo 

pomišlenjem, slovom i delorn: 

(Udaraet se tri krati po prseh glagole:) 
moj greh, moj greh, 
moj preveliki greh! 

Temže molju blaženuju Mariju 
vsegda Devu, 

blaženago Mihovila Arhangela, 
blaženago Ivana Krstitela, 
svetaja Apostola Petra i Pavla, 
vse Svetije i vas bratje, 
moliti se za me ka Gospodevi 
Bogn našemu. 

P. Pomiluj te vsemogi Bog, i, 

otpustiv grehi tvoje, 

privedi te v život večni. 

/ 

Jerej glagolet: Amen, 
i vzdvignet se. 

P. Ispovijedam se Bogu 
svemogućemu,... 


S. Smilovao vam se svemogući Bog, 
otpustio vam grijehe vaše i 
priveo vas u život vječni. Arnen. 

S. f Oproštenje, odrješenje i 
otpuštenje grijeha naših 
podao nam svemogući i milosrdni 
Gospodin! 

S. Bože obazri se na nas i 
oživi nas. 

P. I puk će se Tvoj veseliti u 
Tebi. 

S. Pokaži nam Gospodine milosrdje 
svoje. 

P. I spasenje svoje daj nam. 

S. Gospodine, usliši molitvu 
moju. 

P. I vapaj moj k Tebi da dodje. 

S. Gospodin s vama! 

P. I s duhom tvojim. 


Pomolimo se. Ukloni od nas, 
molimo te, Gospodine, naše 
opačine, da budemo dostojni 
čista srca unići u svetinju nad 
svetinjama. Po Kristu Gospodinu 
našemu. Arnen. 

Udostoj se, molimo te, Gospodine, 
po zaslugama svojih svetaca, 
kojih su moći ovdje i svih 
svetih, oprostiti sve moje 
grijehe. Arnen. 


Potom služe povtorajeta Ispoved: 
i ideže jerej rekal jest: 
vam, bratje i vas, bratje, služe 
rceta: tebe, otče i 
tebe, otče. 

Za tem jerej, stisk ruce, 
dejet otrešenje, glagole: 

S. Pomiluj vas vsemogi Bog, i, otpustiv 
grehi vaše, privedi vas v život večni. 

P. Arnen. 

Znamenujet se znamenjem križa, 
glagole: 

S. f Prošćenje, otrešenje i otpušćenje 
greh naših da podast nam vsemogi i 
milosrdi Gospod. 


S. Javi nam, Gospodi, milost tvoju. 

P. I spasenje tvoje daj nam. 

S. Gospodi, usliši molitav moju. 

P. I vapal moj k tebe da pridet. 

S. Gospod s vami. 

P. I s duhom tvojim. 

I rasprostr i stisk ruce, jasnim 
glasom rečet: Pomolim se i vshode 
oltar glagolet v taj: 

Otimi od nas, molim te, Gospodi, 
bezakonja naša: da ka Svetim svetih 
čistimi misalmi spodobim se vniti. 

Hrstom Gospodom našim. 

Arnen. 

Molim te, Gospodi, utežanji Svetih tvoih, 
(Celujet Oltar po srede) 
ihže moći sde sut, i vseh Svetih: da 
otpustiti izvoliši vse grehi moje. 

Arnen. 


I prignuv se posledujet: 

S. Bože, ti obrać se oživiši ni. 

P. I ljudje vazveselet se o tebe. 

Najveći dio starijih misala ne donosi puni tekst tih molitava, već ih tek naznačuje. 
To je možda posljedica i činjenice, da su te molitve relativno kasno ušle u uži sadržaj 
mise; prvi im se tragovi javljaju u 9. stoljeću u obliku tzv apologija koje su se molile 
na putu iz sakristije prema oltaru odnosno pred njim za vrijeme prvog kadjenja. Već 
u 10. st. propisuje Halinardov pontifikal: Kad biskup stupi u crkvu ... neka poljubi 
djakone i dvojicu svećenika. I neka počne za se ‘Pristupit ću k Božjem žrtveniku’ 
s psalmom ‘Sudi mi Bože’. Kad stigne do oltara, neka reče ove molitve: ‘Uklo7ii 
od nas’ itd. Znamenovanje znakom križa s trinitarnom formulom te opća ispovijed 
još su kasnijeg datuma. 3 Duboko prignuće, propisano našim Misalom za vrijeme 
općinske ispovijedi, nekada je bila prostracija, tj. svećenik bi polegao niče pred 
oltarom onako, kako to još i danas čini na Veliki Petak. 4 

Moglo bi se još mnogo toga reći o povijesnom razvoju (uvijek postepenom, 
a nikada revolucionarnom) tih molitava, kako o originalnoj, latinskoj, tako i o 
staroslavenskoj verziji, njenom jeziku itd. Mislimo, da suvremeni duh Zapada griješi, 
kad časne stare liturgijske tekstove promatra kao muzejske eksponate sa stanovišta 
hladne znanstvene analize i sistematike, ili, što je mnogo gore, kao ‘materijal’ za 
nepromišljene liturgijske eksperimente. Riječ ‘časne’ znači, da se radi o nečemu, što 
je posvećeno stoljetnim, tisućljetnim molitvama generacija katolika, nečemu, što se 
s pravom može smatrati relikvijom, ne jednog, već mnogih svetaca. Ti su tekstovi 
bili vrelo i okvir duhovnog života naše braće kršćana davnih vjekova ali i nedavne 
prošlosti. Pokoji čitalac sigurno se još sjeća, kako je kao ministrant bilo na latin¬ 
skom bilo na staroslavenskom naizmjence s misnikom molio psalam ‘Sudi mi Bože’, 
te sudjelujući u ovom obredu možda po prvi put osjetio zvanje, da i sam jednom 
‘pristupi Božjem žrtveniku’. 

Ovaj naš napis nema znanstvenih ambicija. Pokušavamo svojim slabim silama 
razmišljati o značenju i poruci tih tekstova u njihovom prirodnom okviru sv. Mise. 

Već površni pogled otkriva: u starom obredu misa počinje “izdaleka” pristupnim 
psalmom, koji se moli pred oltarom, intenzitet se pojačava općom ispovijedi. Taj 
rast intenziteta odaju i pokreti: nakon opće ispovijedi u dijalogu s ministrantom, 
koju moli duboko pognut, misnik se konačno penje na oltar. 

Nema sumnje da je čitav psalam dobio svoje mjesto prvenstveno na osnovu 
udarnog stiha ‘Pristupit ću’, koji ga kao antifona uokviruje. Bog ‘razveseljuje i 
obnavlja moju mladost’, Božje spasenje je djelo obnove. U doba sv. Ambrozija 
u Milanu taj bi psalam pjevali novokrštenici, kad bi se u uskršnjoj noći poslije 
krštenja u procesiji uputili na svoju prvu misu. Ali i ostali tekst psalma sadržava 
misli, koje nas delikatno usmjeruju prema pravom sudjelovanju u misnoj žrtvi. Sudi 
mi Bože, i rasudi prju moju ot Jezika ne prepodobna: na misu često dolazim umoran 
i frustriran u borbi za dobra, koja su sumnjive kvalitete. Ta krećem se u svijetu, 

3 Sve te molitve proglašene su opće obaveznima u obrascu sv. Pija V. u XVI. stoljeću, koji je bio 
na snazi do pokoncilske liturgijske reforme 1970. No i Pijevi propisi dopuštali su razne izuzetke: 
psalam ‘Sudi mi’ izostavljao se u svim misama za mrtve kao i u monastičkim liturgijama npr. 
kartuzijanaca ili dominikanaca. Te vlastite liturgije kao i mnoge druge s dugom tradicijom, medju 
inim one milanske, lyonske pa i zagrebačke katedrale, reforma Pija V. nije dirala. 

4 Zazivi ‘Gospodine smiluj se’ nisu u tradicionalnoj liturgiji — za razliku od današnje pokoncilske 
- dio pokajničkog čina niti se na nj neposredno nadovezuju. Oni su, zajedno s himnom ‘Slava 
Bogu na visini’, izraz svečanog klanjanja i pripadaju mnogo starijem sloju misnog teksta. 

u kojem je egoizam i laktaštvo svakodnevna pojava. Dolazim prljav i opterećen 
ne samo učinjenim grijesima već i utjecajem okoline, za koju je većina tih mojih 
grijeha našto posve normalno. Od tog se tereta treba odvojiti, on je prepreka na 
putu prema Božjem oltaru: Vskuju otrinu me? Vskuju priskrbna jesi, dušo moja i 
vskuju smućaješi me? Glavna zapreka je človek nepravedan i lastiv, homo iniquus 
et dolosus, u nama samima. Ipak, nada u Božje svjetlo dominira nad tugom, te je 
tako taj psalam divna priprava na pokajnički čin, koji slijedi. 

Slava Otcu i Sinu i Duhu Svetomu. Po prastarom običaju dodaje se ta ‘mala dok- 
sologija’, kojom častimo Presveto Trojstvo, na kraju svakog psalma; tradicionalna 
misa ima ju barem na tri mjesta. Sadašnji je misni obred više ne pozna, tako da 
je današnji vjernici govore najčešće u privatnim molitvama. U starini ju je često 
unutar tzv. ulazne antifone (introitus) glasno pjevao sav puk. Taj se običaj održao 
kod naših glagoljaša sve do koncilske reforme. 

A onda ponovno znak križa: zazivajući Božju pomoć spremamo se na ozbiljan 
i ne uvijek ugodan korak: Ispovijed grijeha. U tekstu Ispovijedi posebno udara 
u oči bogato nabrajanje svetaca: Ispovedaju se Bogu vsemogućumu, blaženej Mar¬ 
iji vsegda Deve, blaženomu Mihovilu Arhangelu, blaženomu Ivanu Krstitelu svetima 
Apostoloma Petru i Pavlu, vsem Svetim i vam, bratje. I onda ponovno, istim re¬ 
doslijedom, molba za zagovor. Ta nam ispovijed na pjesnički slikovit način doziva u 
pamet sliku Crkve kao Općinstva Svetih u njenim pravim, kozmičkim dimenzijama 
zajedništva, kako u prostornim, tako i vremenskim. Toplina tog zajedništva izražava 
se u komunikaciji duhovnih dobara: molitvi jednih za druge. Ta zar ima ljepšeg 
načina, da svojem djetetu rastumačimo, što je to Crkva, nego da ga naučimo moliti 
neokrnjenu općinsku ispovijed stare mise! Ona djeluje kao veličanstvena oltarna 
pala sa slikom svih svetih, nebeskog Jeruzalema. 

Pišući ove retke sjećam se arhivske magnetofonske snimke s Paga, koju sam 
nedavno slušao. Bila je to svečana misa na dan Svih Svetih. Za vrijeme dok svećenik 
ulazi i moli pristupne molitve pjevači pjevaju ulaznu antifonu i psalam za taj dan: 

Radujmo se vsi o Gospode v čast vsih svetih 
Onihže prazdnici radujutse angcli i hvalet Sina Božja. 

Ps. Radujte se pravedni o Gospode 
Pravednim podobaet pohvala. 

Na to cijela crkva gromko prihvaća: Slava Otcu i Sinu i Duhu Svetomu... a 
pjevači zaključuju ponavljajući antifonu. 

Snimka je stara preko četrdeset godina i šušti od istrošenosti. Melodija je posve 
neobična za uho stranca, podsjeća na opori zvuk domaćih sopela. A ipak, kroz taj 
pjev dopire do nas ono najvrednije, što nam je namrla kršćanska kultura. Po njemu 
smo pravi Evropejci. Tu kao da je rimska liturgija živjela u čišćem obliku negoli na 
Zapadu, gdje je tek tzv. liturgijski pokret i reforma Solesmesa krajem XIX. st. našla 
put izgubljenoj izvornosti oblika. Moderna liturgijska reforma u stvari je pogodila 
obje te tradicije: i latinsku i staroslavensku. 

Vnidu k oltaru Božju . da ka Svetim svetih čistimi misalmi spodobim se vniti. 

Misli se na misnu žrtvu, koja predstoji, no riječi su starozavjetne. Ova mjesta nas, 

opet diskretno, podsjećaju na to, da je sveta misa ujedno i ispunjenje i usavršenje 
starozavjetnih žrtava, koje je Izrael prinosio Bogu. O tome snažno progovara Rim¬ 
ski Kanon: Na naže milostivim i vedrenim licem vzreti izvoli: i prijetna imeti, 
jakože prijetni imeti izvolil jesi dari otroka svojego pravednago Avela, i žrtvu patri- 
arha našego Avraama i juže tebe prinese veliki jerej tvoj Melhisedek, svetuju žrtvu, 
neporočnuju trebu. I tu se osjećamo jedno sa svojim davnim precima u vjeri. 

Svi su ti tekstovi i pokreti dakako i svojevrsna kateheza, jasna i jezgrovita, za 
staro i mlado. Bilo bi dobro da na to misle oni, koji svojim beskrajnim objašnjenjima 
i komentarima žele od svete mise napraviti neki sat vjeronauka, često dosadan kako 
mladeži tako i odraslima. 

U ovakvim razmišljanjima potrebno je dobro razlikovati osjećaj nostalgije tj. 
čežnje za nekom dalekom prošlosti, od svijesti o tradiciji, koja biva ‘iz ruke u ruku, 
od usta do usta’. U našim smo vremenima bili svjedoci grubih nasrtaja na tradi¬ 
ciju, kao na nositelja identiteta katoličke vjere i hrvatske nacije. U tu su se svrhu 
pokušavale stvarati nove ‘ad hoc’ tradicije često praćene orwellovskom metodom 
brisanja pamćenja, tim omiljenim sredstvom svih manipulatora. Proučavanje pa 
i njegovanje ove naše jedinstvene liturgijske baštine trebao bi biti važan element 
suvremenog duhovnog odgoja i kulture. 



